alexandrainst/scandi-wiki huggingface dataset:
ŠK Slovan Bratislava

ŠK Slovan Bratislava er en slovakisk fotballklubb fra Bratislava. Klubben spiller i Fortuna Liga (nivå 1 i Slovakia). Klubben ble stiftet i 1919 og laget spiller sine hjemmekamper på Tehelné pole. ŠK Slovan Bratislava er den mestvinnende klubben i Slovakia, med åtte seriemesterskap i Fortuna Liga (fra 1993). I tillegg har klubben åtte seriemesterskap i den tsjekkoslovakiske ligaen.

I 1969 vant klubben Cupvinnercupen etter å ha slått FC Barcelona 3-2 i finalen på St. Jakob-Park i Basel.

Historiske navn
 1. ČsŠK Bratislava (1919–39)
 ŠK Bratislava (1939–48)
 Sokol NV Bratislava (1948–53)
 ÚNV Slovan Bratislava (1953–61)
 Slovan CHZJD Bratislava (1961–90)
 ŠK Slovan Bratislava (1990–)

Meritter 
 Fortuna Liga (1993– 2014)  (12): 1994, 1995, 1996, 1999, 2009, 2011, 2013, 2014, 2019, 2020, 2021, 2022
 Tsjekkoslovakisk Liga (1925–93)  (8): 1949, 1950, 1951, 1955, 1970, 1974, 1975 og 1992
 Slovakisk Liga (1939–44)  (4): 1940, 1941, 1942, 1944
 Tsjekkoslovakisk Cup (1961–93)  (5): 1962, 1963, 1968, 1974 og 1982
 Slovakisk Cup  (17): 1970, 1972, 1974, 1976, 1982, 1983, 1989, 1994, 1997, 1999, 2010, 2011, 2013, 2017, 2018, 2020, 2021
 Slovakisk Super Cup(Pribina Cup)  (4): 1993, 1994, 1996, 2009
 Cupvinnercupen  (1): 1969

Kjente spillere med tilknytning til klubben 

  Jozef Adamec
  Ján Arpáš
  Peter Dubovský
  Dušan Galis
  Karol Jokl
  Vladimír Kinder
  Ladislav Kubala
  Anton Malatinský
  Marián Masný
  Ladislav Móder
  Ladislav Pecko
  Ján Pivarník
  Ján Popluhár
  Viliam Schrojf
  Viktor Tegelhoff
  Stanislav Varga
  Alexander Vencel
  Jozef Vengloš
  Michal Vičan
  Marián Zeman
  Róbert Vittek
  Ján Zlocha
  Ľudovít Zlocha

Spillerstall
Oppdatert 23. april 2022.

Utlånte spillere

Trenere
Oppdatert 1. mai 2017
  Michal Hipp (26. august 2009 - 18. desember 2009)
  Dušan Tittel (2010)
  Jozef Jankech (1. juli 2010 - 8. november 2010)
  Karel Jarolím (8. november 2010 - 4. august 2011)
  Vladimír Weiss (5. august 2011 - 3. august 2012)
  Samuel Slovák (3. august 2012 - 28. juli 2013)
  Jozef Valovič (20. juli 2013- mai 2014)/ Dušan Galis - som rådgiver (28.juli 2013 -13.juni 2014)
  František Straka (11. juni 2014- 4. oktober 2014)
  Jozef Chovanec (16. oktober 2014 - 5. april 2015)
  Dušan Tittel (7. april 2015 - 21. august 2015)
  Nikodimos Papavasiliou (21. august 2015 - 31. juli 2016)
  Vladimír Koník (1. august 2016 - 18. august 2016, midlertidig løsning)
  Ivan Vukomanović (18. august 2016-?)
  Vladimír Weiss (2021–...)

Referanser

Eksterne lenker 
 skslovan.sk – Klubbens offisielle nettsider
 Slovan Bratislava - FC Barcelona. Final Recopa 1968-1969 – video (fra Cupvinnercupfinalen 1969)

Fotballag i Slovakia
Fotballag etablert i 1919
Melissa Reid

Melissa Rose Reid (født 19. september 1987) er en profesjonell golfspiller fra England. Hun spiller på Ladies European Tour, der hun har tre seire. Hun ble profesjonell i 2007.

Meritter

Seire på LET 
 2011 Deloitte Ladies Open, Open De España Femenino
 2010 Turkish Airlines Ladies Open

Solheim Cup 
 Solheim Cup 2011

Eksterne lenker 
 
 

Engelske golfspillere
Deltakere for Storbritannia under Sommer-OL 2020
Golfspillere under Sommer-OL 2020
Flettepil

Flettepil (Salix x molissima eller Salix triandra x viminalis) er et relativt sjeldent, hybrid løvtre i pilefamilien / vierfamilien (Salicaceae). Det er en krysning av artene mandelpil og korgpil, og blir en opptil 5 meter høy busk. Det har blitt dyrket i Norden og er naturalisert på spredte steder i storbyområder i Danmark, Finland (Helsingfors), i Sverige (Stockholm) og på sørøstlandet i Norge (Oslo, Lista, Stavanger). Den er sjelden i hele Norden, men mer vanlig lengre sør.

Barken er grønn eller grønnbrun, og unge skudd er tett hårete. De olivengrønne knoppene er 5-11 mm lange, og rette (parallelle med stilken) eller litt utoverbøyde med tidvis behåring. De blanke og lyst klargrønne, fintannede bladene er 5-12 cm lange og lyse- eller rødgrønne med silkehår under, bladstilken har helt tydelige kjertler. Bladet er smalt, om lag 5-10 ganger lengre enn det er bredt, og er bredest før midten (elliptisk) med en relativt smal spiss. Ørebladene har lansettform og kan sitte en god stund på busken. 

Flettepil blomstrer  i mai-juni med hunnblomster i 2-6 cm lange rakler med blomsterskjell som er omvendt eggformede. Det er nesten utelukkende hunnplanter som forekommer i Norden. Arten vokser i fuktig jord langs strender av innsjøer og elver, eller veigrøfter. Den skilles fra korgpil ved at sistnevnte har lengre og lett krusete blader.

Flettepil har, som navnet antyder, blitt mye brukt til å flette kurver osv.

Kilder 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 

Vierfamilien
Gule blomster
Høyrisikoarter på fremmedartslista
Christel Boeljon

Christel Boeljon (født 30. juli 1987) er en nederlandsk profesjonell golfspiller på Ladies European Tour (LET).

Boeljon ble profesjonell i 2009. Det store gjennombruddet kom i 2010, med syv topp-ti-plasseringer, inkludert tre annenplasser. I mai 2011 kom den første seieren på LET, da hun vant i Tyrkia. Seieren ble fulgt opp av ytterligere fire topp-ti-plasseringer, hvorav en annenplass, på rad.

I 2011 ble hun den første nederlandske spilleren på Europalaget i Solheim Cup.

Meritter

Seire på LET 
 2011 Turkish Airlines Ladies Open

Eksterne lenker 
 
 
 Profil på ladieseuropeantour.info

Nederlandske golfspillere
Solheim Cup-deltagere
Fødsler i 1987
Personer fra Beverwijk
Virginie Lagoutte-Clement

Virginie Lagoutte-Clement (født 2. februar 1979) er en fransk profesjonell golfspiller på Ladies European Tour.

Lagoutte-Clement ble profesjonell i 2003. Hennes første seier var i Nederland i 2005.

Meritter

Seire på LET 
 2005 KLM Ladies Open
 2006 Finnair Masters
 2010 Ladies Scottish Open

Eksterne lenker 
 
 Profil på ladieseuropeantour.info

Franske golfspillere
Fødsler i 1979
Hans Buck

Hans Gabriel Nissen Buck (født 2. mai 1848 på Inderøy, død 21. mai 1924 i Levanger) var en norsk lege og politiker (H) som var ordfører i Harstad 1904–1906 og ordfører i Levanger 1912–1914.

Liv og virke 
Han ble født på gården Nord-Kjesbu på Inderøy som sønn av løytnant Jørgen Mandix Buck og hustru Fredrikke Gebhardine Nissen; faren var Inderøys ordfører 1849–1853. I 1853 flyttet familien til Trondhjem, hvor hans oldefar på morssiden, justisråd Martinius Lind Nissen, grunnla Adresseavisen i 1767. Skolemannen Hartvig Nissen og Trondhjems ordfører Johannes Musæus Nissen var morens fettere. Farfaren var Christopher Lorentz Buck, kjøpmann og konsul i Molde.

Hans Buck tok artium ved Trondhjems katedralskole i 1867 og medisinsk embedseksamen ved universitetet i 1874. Han begynte sin legegjerning i Fredrikstad. I 1875 ble han bedriftslege for anleggssluskene på Rørosbanen og kommunelege i Stor-Elvdal. I 1878 ble han kommunelege i Sparbu, Stod og Egge med bolig i Steinkjer. Etter et kort opphold i Trondhjem ble han i 1885 distriktslege i Audnedal (Undal), og i 1895 distriktslege i Trondenes med bolig i Harstad.

Buck ble valgt inn i kommunestyret i Trondenes og bidrog til at Harstad ble opprettet som egen bykommune i 1904. Han ble Harstads første ordfører, valgt for Borgerpartiet. Han ble også blant grunnleggerne av Harstad Sparebank, styreformann i Harstad Tidende og formann i byggekomiteen for Harstad sykehus, hvor han også ble den første legen. Han var også styreformann i vannverket, telefonselskapet og samlaget, og viseformann i Haalogalands Dampskibsselskab.

I 1906 forlot han Harstad for å bli distriktslege i Levanger, i 1912 også amtslege i Nordre Trondhjems amt. Han gikk for aldersgrensen i 1918, 70 år gammel. Også i Levanger by var han ordfører 1912–1914 og i flere år varaordfører. Han var varamann for stortingsmennene Anton Eriksen, Hans Bauck og Ivar Lykke fra Kalvskinnet krets i kjøpstedene Trondhjem og Levanger 1910–1918; Buck møtte noen uker for Lykke i 1918. Ved avskaffelsen av magistraten i Levanger i 1923 ble oppgavene overtatt av en kommunal borgermester; Buck fungerte i stillingen frem til han døde av et slagtilfelle året etter.

Referanser

Eksterne lenker 
 

Vararepresentanter til Stortinget
Ordførere i Levanger
Høyre-ordførere i Nord-Trøndelag
Ordførere i Harstad
Høyre-ordførere i Troms
Norske leger
Personer fra Trondheim kommune
Daniel Berntsen

Daniel Berntsen er navnet til flere personer. Per mars 2022 var det i Norge 20 menn som hadde Daniel Berntsen som sitt første fornavn og etternavn. 17 av dem hadde Daniel Berntsen som sitt eneste fornavn og etternavn.  En av dem er:

Daniel Berntsen (1993), norsk fotballspiller født i 1993 som spiller for .

Referanser
Kevin De Bruyne

Kevin De Bruyne (IFA: , født 28. juni 1991) er en belgisk fotballspiller som spiller for den engelske klubben Manchester City FC og det belgiske landslaget.

Karriere 
De Bruyne er født i Drongen, og startet sin karriere hos Gent i 2003. To år senere gikk han til Genk. Han fikk sin debut for førstelaget til Genk i 3–0 tapet mot R. Charleroi SC den 9. mai 2009. Etter å ha etablert seg i klubben sesongen etter, scoret De Bruyne sitt første mål 7. februar 2010, noe som sikret tre poeng for Genk i 1–0-seieren mot Standard Liège. Han scoret fire mål på 32 kamper i løpet av 2010/2011-sesongen, og Genk ble belgiske seriemestere for tredje gang.

Den 30. august 2015 ble De Bruyne solgt fra VfL Wolfsburg til Manchester City for £55 millioner pund, noe som ble klubbrekord for Manchester City.

Landslaget 
Han var i s EM-tropp under EM i Frankrike 2016.

Han var i s tropp under VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
 Premier League (2): 2017/18, 2018/19
 FA-cupen (1): 2019
 DFB-Pokal (1): 2015

Individuelt
 Årets fotballspiller i Tyskland (1): 2015
 PFA Player of the Year (2): 2019/2020, 2020/2021

Referanser

Eksterne lenker 
 
 Sporza Profile
 Nieuwsblad Profile
 Kevin De Bruyne at National Football Teams

Belgiske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for KRC Genk
Fotballspillere for Chelsea FC
Fotballspillere for SV Werder Bremen 1899
Fotballspillere for VfL Wolfsburg
Fotballspillere for Manchester City FC
Personer fra Gent
Alfred Dürr

Alfred Dürr (født 3. mars 1918, død 7. april 2011) var en tysk musikkviter kjent for sine studier av Johann Sebastian Bach.

Han ble født i Charlottenburg i Berlin og studerte ved Georg-August-universitetet i Göttingen fra 1945 til 1950. I 1950 tok han en doktorgrad om Bachs tidlige kantater. Doktorgraden ble utgitt som bok året etter, titulert Studien über die frühen Kantaten J.S. Bachs. Dürr skrev også flere andre bøker om Bachs kantater på tysk. En av disse ble oversatt til engelsk av Richard Jones, under tittelen The Cantatas of J.S. Bach. Dürr var direktør for Johann-Sebastian-Bach-instittutet fra 1962 til han gikk av med pensjon i 1983. Han var æresdoktor ved Humboldt-universitetet i Berlin, universitetet i Oxford og Baldwin-Wallace College. Han døde i 2011, 93 år gammel i Göttingen. I samme år ble et nettsted, jsbachcantatas.com, opprettet til hans minne.

Referanser

Eksterne lenker 
 

Tyske musikkforskere
Bachforskere
Personer fra Berlin
Joan Cusack

Joan Mary Cusack (født 11. oktober 1962 i New York) er en amerikansk skuespiller på film, teater og TV.

Cusack har to ganger vært nominert til en Oscar for beste kvinnelige birolle, for sine roller i filmene Working Girl og In & Out.

Utdanning og karriere 
Cusack studerte ved University of Wisconsin i Madison. Hun dukket opp med sin bror John Cusack i filmene Sixteen Candles, High Fidelity, Grosse Pointe Blank, Say Anything, Cradle Will Rock, Martian Child og War Inc. Hun spilte også i den kortlivede TV-serien What About Joan? i 2001 og 2002. Cusack opptrådte på Saturday Night Live fra 1985 til 1986. Hun har blitt nominert fire ganger til en American Comedy Award og har vunnet tre ganger, for Runaway Bride (1999), In & Out (1997) og Working Girl (1988).

Cusack har også vunnet en New York Film Critics Circle Award og en Broadcast Film Critics Association Award for sin rolle i filmen In & Out. Hun ga stemme til figuren Jessie i animasjonsfilmene Toy Story 2 og Toy Story 3. Hun har også spilt en gjesterolle i TV-serien Law & Order. I 2006 hadde hun en rolle i filmen Venner med penger, med Jennifer Aniston og Frances McDormand som motspillere.

Privatliv 
Cusack ble født inn i en irsk-amerikansk katolsk familie, og vokste opp i Evanston, Illinois. Hennes mor Nancy (født Carolan) var en tidligere matematikklærer og politisk aktivist. Hennes far Richard Cusack var skuespiller, og hennes søsken Ann, Bill, John og Susie er eller har vært skuespillere. 

Hun er gift med advokaten Richard Burke fra Chicago og har to sønner med ham. Paret er bosatt i Chicago. 

Siden 2011 har hun eid butikken Judy Maxwell Home i Chicago, som selger et variert utvalg av gaveartikler, leker og spill, bøker, interiørartikler og annet. Butikken er oppkalt etter rollefiguren som spilles av Barbra Streisand i filmen What's Up, Doc?, som ifølge et avisintervju med Joan Cusack er Cusacks favorittfilm.

Referanser

Eksterne lenker 
 
 

Skuespillere fra USA
Personer fra New York City
Bokvennen

Bokvennen Litterær Avis (BLA) er Norges eneste månedsavis for litteratur. Redaktører er Thomas Espevik (fra 1. september 2017) og Gabriel M. V. Moro (fra nr. 1 2016) og utgiver er forlagshuset Solum | Bokvennen.  

Tidsskriftet Bokvennen ble etablert i 1989 av Morten Claussen og drevet som tidsskrift frem til 2016 da konverteringen til avisen BLA ble påbegynt. Tidsskriftet har vært gjennom flere faser forut for dette. Redaktører i perioden 2004–2009 var Gunnar R. Totland og Elisabeth Skjervum Hole. Redaktør i perioden 2010-2014 var Gabriel Michael Vosgraff Moro. Redaktør i 2015 var Alberte Bremberg.

Etter en forholdsvis hurtig omlegging våren 2016 ble første utgave av BLA – Bokvennen Litterær Avis – lansert i begynnelsen av juni 2016. Gabriel Moro var tilbake som redaktør, sammen med Brynjulf Jung Tjønn. Mottagelsen i pressen var meget positiv, med grundige anmeldelser i bl.a. Dagladet, NRK og Klassekampen. Særlig ble kvaliteten på tekstene vektlagt i anmeldelsene. 

Sommeren 2017 startet Brynjulf Jung Tjønn som forlagsredaktør i Samlaget. Da ble Thomas Espevik hentet inn som ny redaktør.

Priser 
Bokvennen ble i 2011 kåret til Årets tidsskrift av Norsk Tidsskriftforening.
Som vinner av den norske konkurransen ble Bokvennen nominert til den fellesnordiske prisen, og ble året etter kåret til «Årets kulturtidsskrift i Norden».

Referanser

Eksterne lenker 
 

Norske tidsskrifter
Publikasjoner etablert i 1989
Andreas Borud

Andreas Borud (født 22. mai 1991) var leder av Elevorganisasjonen i perioden 2011–2012. Han avsluttet i 2010 sin videregående opplæring ved Hamar katedralskole, hvor han også var elevrådsleder i ett år. Borud var politisk nestleder i sentralstyret til Elevorganisasjonen i perioden 2010–2011, og fylkesleder i Elevorganisasjonen i Hedmark 2009–2010. 

I oktober 2017 ble han generalsekretær i Landsrådet for Norges Barne og Ungdomsorganisasjoner. I 2020 ble åremålet hans forlenget med to år, slik at han kunne bli sittende som generalsekretær frem til 2022.

Referanser 

Norske foreningspersoner
Personer fra Hamar kommune
Generalsekretærer i LNU
Sandra Gal

Sandra Gal (født 9. mai 1985) er en tysk profesjonell golfspiller som spiller på LPGA-touren.

Etter å ha spilt universitetsgolf i USA, gikk Gal i 2007 LPGAs kvalifiseringsskole, og fikk spillerett på LPGA-touren for 2008. Like etter kvalifiseringen ble hun profesjonell. 

Gjennombruddet kom i 2011 da hun vant sin første turnering, Kia Classic, og hadde ytterligere to topp-ti-plasseringer på LPGA-touren på starten av sesongen. Hun ble også tatt ut til sitt første Solheim Cup i 2011.

Meritter

Seire på LPGA-touren 
 2011 Kia Classic

Eksterne lenker 
 
 
 
 

Tyske golfspillere
Golfspillere under Sommer-OL 2016
Deltakere for Tyskland under Sommer-OL 2016
Solheim Cup-deltagere
Lauritz Jensen

Lauritz Jensen (født 22. august 1859 i Viborg, død 4. februar 1935 i København) var en dansk billedhugger.   

Lauritz Jensen var etter teknisk skole en tid elev hos Vilhelm Bissen og gikk deretter på Kunstakademiet.

Han tilbrakte tre år i USA fra 1894, hvor han var medarbeider hos Carl Rohl-Smith i Chicago. Etter Rohl-Smiths død fullførte han rytterstatuen av general Sherman i Washington.

Han mottok flere priser og utmerkelser og ble tildelt Eckersbergmedaljen to ganger; 1898 og i 1905. I 1900 mottok han De neuhausenske priser.

Referanser

Eksterne lenker 
 

Danske billedhuggere
Mottakere av Eckersbergmedaljen
Personer fra Viborg
Hocine Haciane

Hocine Haciane Constantin (født 7. juli 1986 i Andorra la Vella) er en andorransk svømmer som spesialiserer seg i disiplinene butterfly, fri og ryggsvømming.

Haciane har ingen større internasjonale resultater, og fikk sin olympiske debut da han representerte Andorra under Sommer-OL 2004, der han ble slått ut i de innledende heatene. Han var flaggbærer for Andorra under åpningen av disse lekene. Haciane representerte også Andorra under Sommer-OL 2008.

Eksterne lenker 
 

 Men's 200m Individual Medley
 Haciane wins the final of the 200 metres
 Day 5 Swimming Schedule & Results

Andorranske svømmere
Deltakere for Andorra under Sommer-OL 2004
Svømmere under Sommer-OL 2004
Deltakere for Andorra under Sommer-OL 2008
Svømmere under Sommer-OL 2008
Deltakere for Andorra under Sommer-OL 2012
Svømmere under Sommer-OL 2012
Personer fra Andorra la Vella
Fødsler i 1986
Jade Bailey

Jade Bailey (født 10. juni 1983) er en barbadosk friidrettsutøver, som konkurrerer i sprintløp. Hun representerte Barbados under Sommer-OL 2008, der hun ble utslått i de innledende rundene på 200 meter og utslått i andre runde på 100 meter.

Eksterne lenker 
 

Barbadiske sprintere
Deltakere for Barbados under Sommer-OL 2008
Friidrettsutøvere under Sommer-OL 2008
Fødsler i 1983
Bronsemedaljevinnere for Barbados under de sentralamerikanske og karibiske leker
Hamza Alić

Hamza Alić (født 20. januar 1979 i Srebrenica) er en bosnisk friidrettsutøver, som konkurrerer i kulestøt. Han representerte Bosnia-Hercegovina under Sommer-OL 2008, der han ble utslått i kvalifiseringen som nummer 17.

Eksterne lenker 
 
  Profil hos European Athletics
  Profil hos All-Athletics 

Fødsler i 1979
Bosniske kulestøtere
Deltakere for Bosnia-Hercegovina under Sommer-OL 2008
Friidrettsutøvere under Sommer-OL 2008
Deltakere for Bosnia-Hercegovina under Sommer-OL 2016
Friidrettsutøvere under Sommer-OL 2016
Deltakere for Bosnia-Hercegovina under VM i friidrett 2015
Deltakere for Bosnia-Hercegovina under EM i friidrett 2012
Deltakere for Bosnia-Hercegovina under EM i friidrett 2014
Deltakere for Bosnia-Hercegovina under EM i friidrett 2016
Deltakere for Bosnia-Hercegovina under EM i friidrett 2018
Nedžad Fazlija

Nedžad Fazlija (født 25. februar 1968) er en bosnisk skytter, som konkurrerer i rifle. Han har representert Bosnia-Hercegovina i Sommer-OL.

Eksterne lenker 
 

 Profil på London2012.com

Bosniske skyttere
Deltakere for Bosnia-Hercegovina under Sommer-OL 1996
Skyttere under Sommer-OL 1996
Deltakere for Bosnia-Hercegovina under Sommer-OL 2000
Skyttere under Sommer-OL 2000
Deltakere for Bosnia-Hercegovina under Sommer-OL 2004
Skyttere under Sommer-OL 2004
Deltakere for Bosnia-Hercegovina under Sommer-OL 2008
Skyttere under Sommer-OL 2008
Deltakere for Bosnia-Hercegovina under Sommer-OL 2012
Skyttere under Sommer-OL 2012
Fødsler i 1968
Erling Jensen

Erling Svein Jensen (født 08.01.1934, død 04.03.2022 i Hammerfest) er en tidligere politiker (Arbeiderpartiet). Han var ordfører i Hammerfest i to perioder (1975–1983). Han var medlem av formannskapet 1972-1975. Han har jobbet som brannmann i Hammerfest kommune.

Referanser 

Personer fra Hammerfest kommune
Ap-ordførere i Finnmark
Ordførere i Hammerfest
Brannfolk
Stiftelsen Retretten

Stiftelsen Retretten er en norsk frivillig organisasjon som ble opprettet av Rita Nilsen, i 2002. Organisasjon arbeider med å hjelpe alkoholikere, rusavhengige, LAR-pasienter og pårørende. I tillegg har noen av Retrettens medarbeidere faste oppdrag for kriminalomsorgen, i og utenfor fengsler i østlandsområdet. Alle medarbeidere som er i direkte kontakt med stiftelsens brukerkgruppe, har selv erfaring som brukere.

Referanser

Eksterne lenker
 Organisasjonens hjemmeside

Norske organisasjoner
Lionel Tate

Lionel Tate (født 30. januar 1987) er den yngste amerikaner noensinne som er blitt dømt til livsvarig fengsel uten mulighet for prøveløslatelse. 

I 2001, da Tate var 14 år, ble han dømt for overlagt drap på den seks år gamle Tiffany Eunick i Broward County i Florida. Tate hadde lekt med Eunick, som Tates mor, Kathleen Grossett-Tate, satt barnevakt for. Mens barna lekte i et annet rom, ba Tates mor dem om å være stille. Tate skal, 45 minutter, senere ha fortalt moren at Eunick ikke pustet mer. Tate sa at de hadde drevet med lekebryting og at han hadde slengt barnets hode inn i en reol. Tate ble dømt for å ha drept Eunick fordi skadene på kroppen hennes var så store at det ville vært umulig at disse ble påført under vanlig lekeslåssing mellom to barn.   

Eunick sine skader inkluderte et blant annet et kraniebrudd, brukket ribbein og en hjerneskade. Disse skadene ble beskrevet som ikke ulik de hun ville ha fått ved å falle fra en tre-etasjers bygning. I straffeutmålingen der Tate fikk livsvarig fengsel, uttalte dommeren at de handlinger begått av Lionel Tate var ikke de lekende handlinger til et barn, de var handlinger som var kalde, ufølsomme og ubeskrivelig grusomme. 

Dommen på livsvarig fengsel var kontroversiell fordi Tate bare var 12 år gammel på tidspunktet for dødsfallet, og hans offer var bare seks år gammel. Tate var den yngste personen i moderne amerikansk historie som har blitt dømt til livsvarig fengsel, bringe bred kritikk på behandling av unge lovbrytere i rettsvesenet i staten Florida. Tate fikke senere prøvetid og fikk i en periode sone hjemme hos sin mor. Men fordi han flere ganger brøt vilkårene for prøveløslatelsen, blant annet ved å besitte våpen og begå ran, ble Tate igjen fengslet.

Personer fra USA dømt for drap
Personer fra Broward County i Florida